فينيقيا

فينيقيا (كلمة جاية من #تحويل فوينيكي، وكتعني "البلاد ديال اللون لقوقي")، كانت حضارة قديمة سامية، بحرية، تزادت ف شرق البحر البيض المتوسط و غرب الهلال الخصيب، ف جوايه 2500 عام قبل الميلاد. العولاما متافقين بلي كانت شادة السواحل ديال شمال فلسطين، ولبنان، وجنوب سوريا، حتى للشمال عند البلاصة اللي كتسمة ارواد. ولكن كاين نقاش على فين كتوصل من جيهة الجنوب، وابعد بلاصة ممكنة هي عسقلان. الفينيقيين دارو مستعمرات بعاد، حتى وصلو لجهة الغرب ديال البحر البيض المتوسط، بحال قرطاج ونوميديا، وحتى الاطلسي، ونتاشرت حضارتهم ما بين 1500 و300 قبل الميلاد. لكلمة د "فينيقيا" كلمة يونانية، وكانو كيقصدو بيها داك الثوب المصبوغ باللون القوقي، اللي كانو كيديروه من واحد النوع ديال الرخويات البحرية سميتها "مريق". الكلمة كانت كتدل على لمدون الساحلية الكنعانية الكبيرة، ولكن ما كانتش بالضرورة كتمتل الهوية ديال الفينيقيين براسهم. الحضارة ديالهم كانت مكوّنة من مدن مستقلة، بحالها بحال اليونان القديمة، واشهرها: صور، صيدا، ارواد، جبيل، بيريتوس، وقرطاج. كل مدينة كانت بحال دولة ديال راسها، وما كاين حتى دليل اتري كيبين انهم كانو كيشوفو راسهم كشعب واحد. من ناحية الاثار، واللغة، وطريقة العيش، والدين، ما كاينش فرق كبير بين الفينيقيين وباقي الشعوب اللي كانت ساكنة فبلاد الشام. مع هاديك 1050 قبل الميلاد، بداو الفينيقيين كيتسعملو الابجدية ديالهم باش يكتبو اللغة ديالهم، وهاد الابجدية هي اقدم ابجدية معروفة فالعالم، ولقاوها الباحتين فمدينة اوغاريت. وولات من بعد من اشهر طرق الكتابة فالعالم، وبداو التجار الفينيقيين كينشروها فكل بلاصة فحوض البحر البيض المتوسط، حتى تبناتها بزاف ديال الحضارات اللوخرين. اصل السمية. السمية ديال الفينيقيين، بحال ما كايتقال فاللاتينية "Poenī" (بوينيكوس، ومن بعد ولات بينيكوس)، جاي من اليونانية "Φοίνικες" (فوينيكيس). الكلمة "φοῖνιξ" (فوينيكس) كانت كتعني بزاف ديال الحوايج: "الواحد الفينيقي"، "اللون ديال القرمزي/الارجوان ديال صور"، ولا حتى "نخلة ديال التمر"، وهاد المعاني كاملين كاينين من وقت هوميروس. (طائر الفينيق، اللي هو طائر اسطوري، حتى هو كيتسمى بهاد الاسم، ولكن المعنى ديالو مابان حتى لقرون من بعد). الكلمة "φοῖνιξ" ممكن تكون جاية من "φοινός" (فوانوس)، اللي كتعني "حمر بحال الدم"، وهاد اللخرة ممكن تكون مرتابطة بـ "φόνος" (فونوس) اللي معناها "القتل". صعيب نعرفو شنو هو المعنى الاصلي اللي كان قبل، ولكن باين بلي الناس ديك الساعة ربطو اللون القرمزي ولا القوقي مع التمر والصباغة، ومع التجار اللي كانو كيتاجرو فهاد المواد. روبيرت س. بيكيس قال بلي الاصل ديال هاد السمية ممكن يكون اقدم من اليونانية، ويمكن حتى جا من اللغة المصرية (فينخو) اللي كانت كتعني الاسيويين ولا الساميين. ولكن هاد التفسير ماشي متفق عليه من عند كولشي. فشي نصوص قديمة (بحال النصوص ديال ابلا)، كانت الارض كتسمى "كن"، والشعب ديالها "كني". وفالقرن 14 قبل الميلاد، ف لوحات امارنا، الناس ديال داك المنطقة كانو كيسميو راسهم "كنعاني" اولا "كنعانيين". ف القرن السادس قبل الميلاد، كيتكتب هكاتايوس من ميليتوس بلي فينيقيا كانت كتسمى من قبل "χνα" (خنا). وهاد السمية تبناها حتى فيلو من جبيل، فالحكايات ديالو على الفينيقيين، وقال بلي "خنا" هو اللي ولى من بعد "فوينيكس". السمية ديال هاد العرق (الفينيقيين) بقات كاتستعمل ف شمال افريقيا] حتى للقرن الرابع الميلادي. الكنعانيين. الكنعانيين كيتقسّمو، حسب اللغات اللي كانو كيهضرو بيها، ل عدة فروع، اللي اشهرها هما: الاصول ديال الفينيقيين. هيرودوت، اللي كتب فـ 440 قبل الميلاد، كيدكر ف التقارير ديالو اساطير بحال ديال "ايو" و "اوروپا". " على حساب ما تيقولو الفرس، اللي كيتعتبرو من بين الناس اللي كانو عارفين مزيان التاريخ، الفينيقيين هما اللي بداو المشاكل. هاد الناس، اللي كانو ساكنين من قبل فجنب بحر اريتريا، هاجرو من بعد للبحر البيض المتوسط، وستاقرو فالمناطق اللي معروفة دابا كـ"فينيقيا". وكيقولو بلي فهاداك الوقت بداو كيديرو رحلات بحرية طويلة، وكيسافرو بباطوات عامرين بالسلعة اللي تجيبوها من مصر واشور… "، سلات الهضرة ديال هيرودوت. المؤرخ اليوناني سترابو كان كيضن بلي الفينيقيين جاو من البحرين، وحتى هيرودوت كان كيامن بهاد النظرية. هاد الفكرة تقبلها فنان الماني فالقرن 19 سميتو ارنولد هيرين، اللي قال: "عند الجغرافيين اليونانيين، كنلقاو بلي كانت جزر سميتها "تيروس" (اولا "تايلوس") و"ارادوس"، وكانو كيفتاخرو بلي هما الدولة الام للفينيقيين، وكيوريو بقايا ديال معابد فينيقية قديمة". شعب صور اللي فجنوب لبنان، كان معروف بلي كيبقى محافظ على اصلو من الخليج العربي، وكانو الناس كيعلقو على التشابه فالسميات بين "تيلوس" و"صور" (Tyre). حضارة دلمون اللي كانت فالبحرين، كانت مزدهرة ما بين 2200 و1600 قبل الميلاد، وهادشي باين من خلال التنقيبات اللي لقاو فيها مستوطنات وقبور ديال داك العصر. ووخا داكشي، كاينين بعض الناس اللي كيقولو بلي ما كايناش ادلة كافية باش ناكدو بلي كان استقرار حقيقي فالبحرين فالفترة اللي المفروض وقعات فيها هاد الهجرة ديال الفينيقيين. قديم. المؤرخ ابو جرير الطبري (اللي توفى عام 310 هجري / 922 ميلادي) قال بلي "الكنعانيين" كانو من العرب البائدة، وبلي كيرجعو فانسابهم للعمالقة وحتى بن خلدون نقل من الهضرة ديال الطبري وقال: "الكنعانيين هما من العمالقة، وكانو منتشرين فبلاد الشام وكانو هما اللي حاكِمينها". وزاد قال: "اول ملك كان للعرب فبلاد الشام، حسب ما كنعرفو، كان من العمالقة". وقال حتى: "وكانو طسم، والعماليق، واميم، وجاسم، كيهضرو بالعربية". كايبان بلي التقافة الكنعانية تولدات فهاديك البلاصة من واحد التقافة اقدم منها، اللي هي تقافة العصر النحاسي الغاسولي (الغاسوليني المبكر). وهاد الحضارة الغاسولية تطورات من واحد لمجموعة ديال الرعاة البدو اللي كانو فنواحي ديال شبه الجزيرة العربية. وهاد المجموعة، فالاصل، جاية من خلطة ديال شعوب سابقة بحال النطوفيين والهاريفيين، واللي كانو عايشين فزمن ما قبل الفخار، وكانو كيعرفو الزراعة وتربية المواشي. كل هاد التطور جا فواحد المرحلة اللي كان فيها ازمة مناخية كبيرة جوايه 6200 قبل الميلاد، واللي ساهمات فواحد التغيير كبير، اللي هو "ثورة العصر الحجري الحديت" فبلاد الشام. جبيل (اللي هي فلبنان دابا) كانت موقع اتري معروف من العصر البرونزي المبكر. اما اوغاريت (مدينة قديمة فشمال سوريا)، فهي كتعتبر دولة كنعانية من العصر البرونزي المعطل، ولكن اللغة اللي كانو كيهضرو بها، اللي هي الاوغاريتية، ما كتدخلش فاللغات الكنعانية الصافية. التحليل ديال الجينات. الدكتور بيار زلّوعة، اللي متخصص فدراسة الحمض النووي وكيدرس فـ الجامعة اللبنانية الاميركية، دار واحد الدراسة حديثة فاطار المشروع الجينوغرافي ديال مؤسسة "ناشيونال جيوغرافيك"، واللي الهدف ديالو هو يفهم كيفاش كانو كيتحركو الشعوب عبر التاريخ. فهاد الدراسة اللي دامت سنوات، قدر يكتاشف البصمة الجينية ديال الفينيقيين فالحمض النووي اللي خداوه من بعض الاتار الفينيقية، وحتى فجينات "الكروموسوم Y" عند نسبة كبيرة من الرجال اللي كيسكنو اليوم فالمناطق اللي كانت فيها الحضارة الفينيقية على سواحل البحر البيض المتوسط. البصمة الجينية اللي لقاوها سموها الهاپلوݣروب J2، والناس اللي عندهم هاد البصمة وصلو للساحل الشرقي للبحر المتوسط علاين قبل 10 الاف عام، مع بداية الاستقرار البشري (يعني ملي بداو الناس كيستقرو فمكان معين وما بقاوش غير كيرحلو). سكنو الارض، دارو قرى ومن بعد مدن، ومن بعد بداو يهاجرو لمناطق خرة فحوض البحر البيض المتوسط، فين بناو مستوطنات وخلاو الاتار ديالهم وحتى الجينات ديالهم. الجين J2 لقاوه علاين فجميع لمدون اللي دازو منها الفينيقيين، بحال قرطاج حتى صقلية، مالطا وغيرها، والوجود ديالهم فهاد البلايص كيرجع لشي 2000 قبل الميلاد. واخا دراسات سابقة داروها باحتين خرين قالت بلي هاد "J2" ماشي خاص غير بالفينيقيين، حيت هو اقدم منهم بزاف وكاين بكترة فمنطقة الهلال الخصيب، وبنسبة اكبر فالقوقاز، ولايني دراسة زلّوعة مشات بعد من غيرها. هو ما حللش غير بـ J2، انما حتى ستة نسخ مختالفة من شفرات نووية صغيرة مكررة، معروفة باسم Y-STR haplotypes، وكل وحدة منهم عندها بصمة جينية خاصة بالفينيقيين. هاد الانماط الستة (من PCS1+ حتى PCS6+) كيمتلو النسب الجيني اللي ممكن يكون نتاشر عبر الفينيقيين ملي كانو كيعمرو سواحل البحر المتوسط. وهاد الفرضية مدعومة بكون هاد الانماط كاينة بنسبة كبيرة سوا فبلادهم الاصلية (فينيقيا) ولا فالمستعمرات اللي داروها. الابجدية الفينيقية. الابجدية الفينيقية كتكون من 22 حرف، وكلهم حروف ساكنة (مافيهمش الحركات). من هاديك 1050 قبل الميلاد علاين، بداو الفينيقيين كيعتامدو هاد الابجدية باش يكتبو اللغة ديالهم، اللي هي لغة سامية شمالية. كيتعتقد بلي هاد الابجدية هي من اصول الحروف الهجائية لعصرية اللي كنعرفوها دابا. وبفضل التجارة البحرية ديالهم، الفينيقيون نشرو هاد الابجدية فبزاف ديال المناطق بحال الاناضول، شمال افريقيا، واوروپا، ومن بعد خداوها الاغريق وطوروها، ودارو منها نص فيه حروف متحركة وحروف ساكنة، وهكدا خرجات الابجدية اليونانية. السمية "الابجدية الفينيقية" كاتطلق على النقوش اللي كيرجع التاريخ ديالها لـ 1050 قبل الميلاد، حيت قبل من داك الوقت، ماكانش كيبان الفرق بزاف بين الفينيقية، والعبرية، واللهجات الكنعانية اللخرين. واحد من اقدم الامتلة على هاد الابجدية كاين فـالنعش ديال الملك احيروم، واللي كيتسمى بـ"اهرام احيروم"، واللي منحوتة عليه كتابات بالنص الفينيقي المتطور، وهادشي كيرجع لشي 1000 قبل الميلاد. الفينيقيون كانو من اول الشعوب اللي عندها دولة منظمة وكتستعمل الابجدية بشكل واسع. اللغات الكنعانية (بحال الفينيقية، الامورية، العمونية، الموابية، والادومية) كانت اول مجموعة لغوية موتقة فالتاريخ اللي ستعملات الابجدية باش تكتب. هاد الابجدية خرجات من واحد الخط قديم عليها، اللي هو النص البروتو-كنعاني، واللي كان فيه شي 30 رمز، ولكن ماكانش مستعمل بزاف حتى بداو كايبانو الممالك السامية الجديدة فالقرن 13 و12 قبل الميلاد. النص البروتو-كنعاني، فالاصل، جا من الهيروغليفية المصرية وقيتة العز( الذروة) ما بين 1200 و800 قبل الميلاد. فرناند بروديل قال فكتابو "وجهة نظر العالم" باللي فينيقيا كانت واحد النمودج من بكري ديال "اقتصاد عالمي" دايرين به بالامبراطوريات. وعادة كيتعتابر هاد الوقت ما بين 1200 و800 قبل الميلاد هو الوقينة اللي كانت فيها التقافة الفينيقية والقوة البحرية ديالهم فالعز ديالها. ولكن، ماكانش ساهل نلقاو ادلة اترية اللي كتنطبق مع هاد الفكرة. ووخا داكشي، واحد الحاجة المميزة ففينيقيا فهاد الفترة (ما بين 1200 و800 ق. م) هي لقاو فيها "هاكسيلفر" فيه نسب ديال نظائر الرصاص اللي كتشبه المعادن اللي كاينة فسردينيا وسپانيا. هاد الدلائل المعدنية كيتوافقو مع ما جا فالتوراة على منطقة فغرب البحر البيض المتوسط سميتها "ترشيش"، اللي كانت كتزود الملك سليمان بالنقرة (الفضة) على طريق الفينيقيين، فالفترة اللي كانو فيها فالقمة ديالهم. بزاف ديال المستوطنات الفينيقية الكبار تاسسات قبل من هاد الفترة ببزاف: بحال جبيل، صور فجنوب لبنان، صيدا، سميرة، ارواد، وبيروت (اللي هي دابا عاصمة لبنان)، كيبانو كاملين فالالواح ديال امارنا. وكانو هاد لمدون بحال تحالف ديال موانئ مستقلة، ومع دول خرا فالجزر وعلى سواحل ديال البحر البيض المتوسط، وكانو متاليين وزوينين للتجارة ما بين منطقة المشرق العربي اللي فيها بزاف ديال الموارد الطبيعية، وباقي العالم القديم. حوالَي 1200 قبل الميلاد، وقعات شي احدات ما مفهوماش مزيان، اللي خلات الامبراطوريات المصرية والهيتية تضعاف وتتدمر. وهاد الفراغ والدمار هو اللي خلا بزاف ديال لمدون الفينيقية تولي قوى بحرية كبيرة. التراجع: ما بين 539 و65 قبل الميلاد. الحكم الفراسي. الملك الفارسي كوروش هاجم فنيقيا فـ539 قبل الميلاد. ومن بعد، الفرس قسمو فنيقيا الربعة ديال الممالك الكبار: صيدا، صور، ارواد، وجبيل. فهاد الفترة، لمدون الفينيقية ازدهرات، وكانو كيجهزو الاساطيل البحرية ديال الملوك الفرس. ولكن من بعد، التاتير ديال الفينيقيين بدا كينقص. وفـ350 اولا 345 قبل الميلاد، وقع تمرد فمدينة صيدا، وكان كيقودو واحد سميتو تينِس، ولكن الملك ارتاكسركس التالت قمع هاد التمرد وسحقو. المؤرخ ديودوروس سيكولوس وصف كيفاش تدمرات المدينة. الحكم المقدوني. الاسكندر الكبير قدر يسيطر على اغلب لمدون الفينيقية بلا حتى شي مقاومة كبيرة. ملك ارادوس استسلم ليه، وملك صيدا طاح بسهولة كبيرة. غير صور هي اللي قاومت الاحتلال، وبقات كتحارب حتى دخل ليها فـ332 قبل الميلاد، من بعد حصار طويل دام شي ستة شهور، من يناير حتى يوليوز. الكسندر كان قاسي بزاف مع مدينة صور. بعدما دخل ليها، دار اعدام لـ6000 شخص مباشرة، ومن بعد صلب 2000 من الناس المهمين فشواطئ ديال المدينة، وخدا كتر من 30000 شخص كعبيد باش يبيعهم. ووخا داكشي، خلا الملك ديال صور وعائلتو يعيشو، وحتى شي حجاج قرطاجيين اللي كانو مخبيين فمعبد ملقراط. صعود المقدونيين دار حد للهيمنة الفينيقية فطرق التجارة فالشرق ديال البحر البيض المتوسط، وبداو ملامح التقافة الفينيقية كيتلاشاو بشوية بشوية فالوطن الاصلي ديالهم. ولكن قرطاج بقات مزدهرة فشمال افريقيا، وكانت هي اللي مكلفة باستخراج الحديد والمعادن الغالية من شبه الجزيرة الايبيرية، وكتستعمل البحرية القوية ديالها وجيوش المرتزقة باش تحمي مصالحها التجارية. وبقات هكا حتى دمراتها روما فـ146 قبل الميلاد، فالتالي ديال الحروب البونيقية. من بعد ما مات الاسكندر الكبير، جاو حكام مقدونيين ولحد مورا واحد على الاراضي الفينيقية بهد الترتيب: لاوميدون فـ323 ق. م، بطليموس اللول فـ320، انتيݣونوس التاني فـ315، ديميتريوس فـ301، وسلوقس فـ296. ما بين 286 و197 ق. م، فينيقيا (ما عدا ارادوس) ولات تحت السيطرة ديال البطالمة ديال مصر، اللي عينو كهنة ديال "عشتار العليا" باش يكونو حكام على صيدا، بحال اشمونازار اللول، تبنيت، واشمونازار التاني. وفـ197 ق. م، رجعات فينيقيا وسوريا مع بعضياتهم تحت حكم السلوقيين. المنطقة ولات "هلينية" كتر، يعني كتاتر بالتقافة اليونانية. صور رجعات مستقلة فـ126 ق. م، ومن بعد صيدا فـ111 ق. م. من بعد، جا الملك تيغرانس من ارمينيا وسيطر على سوريا وفينيقيا من 82 حتى 69 ق. م، ولكن غلبو لوكولوس. وفـ65 ق. م، بومبي العظيم دمج هاد المنطقة فالامبراطورية الرومانية، وولات جزء من ولاية سوريا. وفـحدود 200 ميلادية، ولات فينيقيا مقاطعة رومانية مستقلة. جغرافية المناطق ديالهم وانتشارهم. الكنعانيين سكنو اغلب السواحل الشرقية ديال البحر البيض المتوسط (اللي دابا كتشد سوريا، لبنان، وفلسطين) من جوايه 5000 عام قبل الميلاد. ومنذ 1100 ق. م، الناس اللي كانو ساكنين فالمناطق الشمالية ديال صور، ولاو كيتسماو "الفينيقيين" حتى لفوق، حتى السواحل العليا ديال سوريا. الفينيقيين بناو مدن على السواحل الغربية ديال البحر البيض المتوسط، ومدن بحال صور، اوغاريت، ارواد، صيدا، وجبيل ما زالين عامرين حتال دابا فينيقيا ولمدون اللي تابعة ليها وصلو لقمة المجد ديالهم فالتجارة فالقرن 13 قبل الميلاد، حيت كانت عندهم اتصالات بحرية مع بزاف ديال المناطق فالعالم القديم، والتجارة ديالهم وصلات لمستوى عالي بزاف. فالتواخر ديال الالفية التانية قبل الميلاد، السيطرة ديال الايجيين على البحر البيض المتوسط سالات، وهادشي عطى للفينيقيين فرصة باش يتوسعو فالتجارة البحرية ديالهم. الباطوات ديالهم، ومن بعد المستعمرات ديالهم، تفرقات فمناطق كثيرة فالمتوسط. فالحوض الشرقي. لمدون الفينيقية فالعصور القديمة كانت كتمتد على الساحل من مدينة اوغاريت فشمال سوريا (اللي كتعرف دابا براس شمرا) حتى عكا فشمال فلسطين، على طول كيقرب لـ322 كيلومتر. من بعد، مشاو وستاقرو فالسواحل الشرقية ديال قبرص، حيت فيها بالنحاس والحجارة الكريمة بزاف، وزيد عليها الحبوب، الخمر، والزيتون، وبسباب الموقع ديالها اللي فوسط بين عالمين. وبناو مخازن ديالهم فݣاع السواحل ديالها اهتمو بزاف بمنطقة كيليكية وطرطوس، ومن تما مشاو حتى وصلو لرودس اللي كتقابل الساحل. ستاقرو حتى فجزيرة كريت وجزر "السيكلاد". ولكن ما وصلوش بعد من الداردنيل باش يديرو مستعمرات، حيت المسافة كانت كبيرة. و واخا هكاك، القوافل ديالهم وصلو حتى لسواحل البحر الكحل وارمينيا. اما فالجنوب، فكانو الفينقيين حاضرين، ولكن ما داروش مستعمرات حيت المصريين كانو موجودين تما. غير هوما دارو مخازن ديالهم فممفيس، وكانو كيستافدو من حرية التجارة. وحتى دارو حي خاص بالصوريين من القرن 12 قبل الميلاد، وبناو فيه معبد ديال الربة عشتروت. فالحوض الغربي. منين ولات المنافسة مع الاغريق قوية، الفينيقيين فضلو يخليو الساحة خاوية لصيدون، وحولو النفود التجاري ديالهم للحوض الغربي ديال البحر البيض المتوسط. ستاقرو فصقلية، وفـ«يوتيقا» (اللي هي اليوم مدينة عتيقة فتونس)، ومالطا. وكانو كيهتمو فختيار المستعمرات البحرية ديالهم بالموقع التجاري والبلاصة المزيانة باش يديرو الموانئ. ومن تما، تحركو الفينيقيين حتى لجنوب سردينيا، والجزر اللي حداها بحال «الباليار». ومن بعد، مشاو نيشان نحو «ترشيش» (اللي هي فسپانيا)، وحولو واحد من المراكز التجارية ديالهم تما لمستعمرة. قرطاج. قرطاج (اللي كيتقال عليها حتى "قرطاجة") ما كانتش هي اول مستعمرة داروها الفينيقيين فشمال افريقيا، حيت سبقوها مستعمرات بحال «يوتيقا» (فـ1000 ق. م) اللي كانت على واد مجردة، و«زارتيس» (اللي هي بنزرت دابا). وسماوها "قرطاج" (المدينة الجديدة) باش يفرقوها على جارتها "يوتيقا" (المدينة القديمة). تبنات قرطاج علاين فـ814 قبل الميلاد، وكان الهدف منها تكون حلقة وصل بين مدينة صور والمستعمرات الفينيقية اللي فالغرب. الصوريين ختارو ليها واحد البلاصة استراتيجية، فالنص بين الحوض الشرقي والحوض الغربي ديال البحر البيض المتوسط. كانت مرتابطة بالقارة الافريقية من جهة البر، وبالبحر مع بزاف ديال المحطات، المخازن، والمستعمرات الفينيقية اللي فالغرب. من بعد ما طاحت صور، ولات قرطاج هي اللي ورتات الدور ديالها، وبنات واحد الامبراطورية تجارية كبيرة بزاف، حتى ولات كيتضرب بها المتال فالرخا والتطور. و من المهم نعرفو بلي الفينيقيين اللي كانو ف قرطاج كانو كيتسماو "البونيقيين"، و هي سمية جات من الدمج بين الفينيقيين و السكان الاصليين ديال شمال افريقيا. الوصول لسواحل الاطلسي. فاش كان كيهضر على عواميد هرقل، الباحت وليم سيرفات لمح لاحتمال بلي الفينيقيين قدرو يوصلو للسواحل الاطلسية ديال اوروپا، فاطار البحت ديالهم على اسواق جديدة باش يبيعو فيها المنتوجات ديالهم. الابحار على افريقيا. هيرودوت كيدوي على بلي الفرعون نكاو التاني كان بغا يوسع النشاط البحري والتجاري ديالو، وطلب من البحارة الفينيقيين يديرو رحلة بحرية حدا افريقيا كاملة. البحارة دارو الرحلة، وخدات منهم تلت سنين، بداو من البحر الحمر، دازو من راس الرجاء الصالح، ورجعو من جهة جبل طارق. العالم القديم ما صدقش هاد الرحلة، خصوصا ملي قالو البحارة بلي الشمس فواحد اللحظة ما بقاتش كتشرق من الليسر ديالهم، ولكن من الليمن، وهادشي كان غريب بزاف عليهم. وملي كانت كتنقص عندهم المونة، كانو كيتوقفو على السواحل، يزرعو شوية ديال الغلة، ومنين يحصدوها، كيرجعو يكملو الرحلة ديالهم. العبور ديال الاطلسي. فواحد الدراسة ديال الباحتة «هاينكة زودهوف» اللي ترجمو للعربية الدكتور حسن عمران تحت عنوان «معدرة كولومبوس، ما كنتيش اول واحد كتاشف امريكا»، قالت من بين الحجج العلمية ديالها بلي عبور الاطلسي سبق كولومبوس بقرون. لقاو فمريكان بعض الادلة والاتار اللي كتدل على بلي الفينيقيين قدرو يدوزو من الاطلسي ويوصلو لامريكا فالعصور القديمة. من بين هاد الشواهد، الاف القطع الاترية اللي تلقاو فمقابر فكواتيمالا، من بينها واحد الحرز صغير (تميمة) بزاف للاله «بيس» اللي كان عندو وجهو قبيح وعندو اللحية بزاف، وكانو السكان ديال الشرق الاوسط فالالف اللول قبل الميلاد كيعتقدو بلي تيجيب الحظ لخايب والشؤم. الفينيقيين كانو معروفين بالمهارة ديالهم الكبيرة فالبحرية، وبالخبرة ديالهم فالسفر فالبحار، ووجود الحرز ديال بيس فالقبور كانت من طقوسهم اللي تبتوها عولاما الاتار فالقبورا ديالهم فبزاف ديال المناطق فالشرق الاوسط. وزيد عليها النقش المشهور اللي معروف بنقش بارايبا فالبرازيل، والنقوش اللي كتاشفها «ستيف بارثالوميو» فوسط ولاية اوتاه فلميريكان، اللي كيعطيو دلالات على بلي الفينيقيين دازو من لقارات د اميريكا. مدن فينيقية. لمدون الفينيقية كانو على الشط الشرقي ديال البحر البيض المتوسط، ومن بينها: كاينين بزاف ديال لمدون خريو اللي بناتهم الفينيقيين فلبنان وسوريا وفلسطين. وكانو كيعملو جوج ديال الموانئ ف كل مدينة، واحد ف الشمال و واحد ف الجنوب باش يسهل التواصل بيناتهم. لمدون الفينيقية كانت عندها علاقات تجارية وتقافية مع مصر وبلاد الرافدين، وكانت مبنية على المحبة و التبادل. وكانو كيوصلو ليهم الخشب ديال الارز اللي كانو كيستعملوه ف البني و صناعة الباطوات و الفلايك. البيع والشرا ديالهم. الفينيقيين ما قدروش يتجاهلو التجارة مع بلاد امورو، و بلاد ما بين لويدان، و حتى الدول و الشعوب اللي كاينة وراهم. و ولات الطرق ديال القوافل كتدوز من جميع الاتجاهات، و ولات واصلة حتى لبلدان اللي كيربطها ب فينيقيا البحر، بحال مصر و اسيا الصغرى. و من بين اهم الطرق اللي كانو كيتبعوها: الطرق الداخلية: كانو جوج طرقان كبار: وكانت الجزيرة العربية وبلاد ما بين لويدان بحال شي قنطر كبيرة كتربط فينيقيا بالهند. فهاد الطرق، كانو الفينيقيين كيديرو علاقات زوينة مع الشعوب والقبائل اللي كيدوزو من عندهم، وكيتفاهمو معاهم، وكيعاونو بعضياتهم باش يكونو دلالة (سماسرية) ولا مرشدين فالرحلات. وهكا قدرو يبنيو محطات تجارية واحياء خاصة بهم، وبهاد الطريقة كانو كايحميو القوافل ديالهم من الشفارة، خصوصا فالجهات البعيدة والمعزولة. ماشي غريب الى كانت الرحلة ديال التجار الفينيقيين كتدوم عوام وعوام. كانو متجولين، كيعرضو على الناس الصنعة ديالهم وحتى ديال شعوب خرا. حيت بلاد بحال فينيقيا ما كتنتجش بزاف، غير شي حاجة قليلة بحال الخشب، الزيوت، والخمور. وداكشي علاش كانو كيعتمدو على تجارة المنتوجات ديال الشعوب الخرا، كيشريوهم ومن بعد كيعاودو يبيعوهم. متلا: كيجيبو الصوف، الجلود، واللحم من وسط سوريا، العسل والحبوب من فلسطين، الافاويه والعطرية من الشرق البعيد، النحاس من قبرص، اليونان، والقوقاز، الدهب من سپانيا، الاحجار الكريمة من مصر وسينا، الريحة من بلاد بين الويدان، الابنوس والعاج من السودان، الكتان والقطن من مصر، والخيول من ارمينيا. الحضارة الفينيقية. مصادر الحضارة الفينيقية. اغلب المعلومات اللي عندنا على التاريخ ديال الفينيقيين جاية من مصادر خارجية: الكتابات المصرية، البابلية، والاشورية، خصوصا البريات اللي كانو كيتبادلوها فراعنة مصر مع امراء سوريا ومدن كنعانية. المصادر اليونانية، بحال قصايد هوميروس فـ "الاليادة" و"الاوديسا"، وكتابات المؤرخين اليونانيين بحال هيرودوت. المصادر الرومانية، بحال المؤرخ يوستينوس. كتاب التناخ (الكتاب العبري)، اللي جات فيها سمية كنعان بشكل سلبي، و دكر بزاف ديال لمدون الفينيقية اللي كانت مهمة. و ب جانب هاد المصادر اللي جاو من برا، كاينين حتى: الكتابات الفينيقية اللي لقاوها منقوشة على النواويس (القبور) و الانصاب (الاتار). الاكتشافات الاترية لعصرية اللي لقاوها ف اوݣاريت و جبيل. و الحفريات اللي داروها ف صور و صيدا و البقاع. التنظيم السياسي. الفينيقيين ما كانوش كيميلو يبنيو دولة قوية بحال البابليين ولا الاشوريين ولا المصريين، انما كانو مقسمين لدويلات صغار (مدن مستقلة)، و كل وحدة كتسير راسها براسها. و كان دايما التنافس حاضر بيناتهم. السبب علاش ما قدروش يوصلو لوحدة سياسية بين هاد لمدون هو: واخا هاد التفرقة، ف شي مرات كانو كيتحالفو، خصوصا يلى كان شي خطر براني كيهددهم، وكان التحالف كيتدار تحت زعامة شي مدينة كبيرة. نظام الحكم. نظام الحكم عند الفينيقيين كان شبه ديمقراطي. كل مدينة كانت عندها حكومة خاصة، وكان كيراسها ملك ولا حاكم، واللي غالبا كيورت الحكم من العائلة ديالو. ولكن السلطة ديالو ما كانتش مطلقة، وكانو كيساعدوه فالحكم: صور، و جبيل، و ارواد، كانو دايرين اتحاد اقتصادي، والمركز ديالو كان ف طرابلس. و كانو كيديرو فيها جتماعات و مؤتمرات باش يناقشو القضايا الاقتصادية والمشاكل المشتركة، وكيخدمو على استقرار لمدون وضمان المصالح ديال كل وحدة. قليل ما كانو كيناقشو الامور السياسية، التركيز ديالهم كان بالاساس على الاقتصاد. الديانة ديال الفينيقيين. الديانة ديال الفينيقيين كانت مبنية على عبادة قوى الطبيعة، بحال: وكانو كيديرو رب خاص بكل حاجة عندها علاقة بالحرب، الفلاحة، البحر، والملاحة والصيد. وكانو كيعيطو عليه بـ "بعل". و زيد على هادشي، كانو حتى كيالهو الملوك و الابطال ديالهم، و كانو كايامنو بـ تتليت رباني (بحال الاب، الام، و الولد)، و متال عليه: و مع الوقت، ولات عندهم فكرة بلي الاله "ايل" كاين ف كولشي، و كيقولو بللي الفينيقيين هما اول شعب ف التاريخ اللي امن ب رب واحد (توحيدي)، اللي هو "ايل". الهياكل (المعابد). الفينيقيين بناو معابد كبيرة باش يعبدو لارباب ديالهم، واشهرها كان: المعبد كان مكون من 3 اجزاء: تقديم الاضاحي. فالاوقات اللي كتكون صعيبة، كانو الفينيقيين كيتقربو للارباب بضحايا بشربة. ولكن ف شي مرات، كانو كيعوضو البشر ب الحيوانات. مواسم الاحتفالات. عند الفينيقيين، كانو جوج مواسم رئيسية ديال الاحتفال: ما بعد الموت. الفينيقيين ما كانوش كيامنو بالحياة جاوجة من بعد الموت، ولكن كانو كايامنو بلي الروح ما كتموتش، وكتبقى قريبة من الجسد فحالة سكون وهدوء. ديانتهم. الديانة ديال الفينيقيين كانت عبارة على مجموعة ديال العوايد والعبادات، وكانت كل مدينة فينيقية كتدير عوايد مختالفة شوية على اللخرى، واخا انهم كاملين كانو كيتشاركو فنفس النظرة للاله والطبيعة والكون. وكانت العادة فهاد لمدون بلي كل مدينة عندها تلاتة ديال لارباب: لارباب ديالهم. وكاينين ارباب خرين مدكورين فالاتار، بحال: طقوس العبادات. ما كايناش معلومات كتيرة وواضحة على العوايد اللي كانو كيديروها الفينيقيين، ولكن اللي معروف: وكانو شي خطرات ماشي غير كيعطيو من البهايم ديالهم كاضحية، ولكن حتى من البشر، يعني شي واحد من الناس العاديين ولا من العبيد، وكانو كيختاروه وكيقدموه كاضحية. هاد الشي كتبوه فنقش اتري سموه نقش بارايبا. و ف الاحتفالات ديال موت الاله، كانو الناس: و النهار اللي كيرجع فيه الاله للحياة، كانو كيقولو: "راه طلع للسما. " علوم الفينيقيين، فنونهم وادابهم. طرق الكتابة قبل ما يكتاشفو الابجدية الفينيقية. قبل ما الفينيقيين يخترعو الابجدية ديالهم فالقرن 14 قبل الميلاد، كانو الشعوب القدام كيكتبو بطرق مختالفة: ومع الوقت، تطورات هاد الكتابات من صور لمقاطع صوتية، ومن بعد لواحد النظام ديال الحروف، حتى ولات عندهم جوايه 24 حرف فـالبدية ديال الالف التاني قبل الميلاد. الابجدية الفينيقية. الابجدية الفينيقية كتعتابر من اعظم الانجازات الحضارية اللي داروها الفينيقيين، وواحد من اكبر الخدمات اللي قدموها للعالم. العلوم عند الفينيقيين. الابجدية، الاختراعات، الرحلات الجغرافية، والمستعمرات اللي داروها الفينيقيين فبزاف ديال البلايص فالبحر البيض المتوسط، كان عندها اتر كبير فتاريخ الشعوب القديمة. الفينيقيين، خصوصا ناس ديالصور واوغاريت، كانو معروفين بزاف فالعلوم، خاصة فـ: الفنون عند الفينيقيين. فالالف التالت قبل الميلاد، الفن ديال الفينيقيين كانت كيقلد فنون ديال حضارات خرى، بحال: ولكن، مع الوقت، خصوصا فالالف اللول قبل الميلاد، ولى عندهم فن خاص بيهم، وتحررو من التقليد والاقتباس، وبان فيهم الابتكار والابداع الحقيقي. لبني والهندسة. كانو بارعين فـ: الاداب عند الفينيقيين. الاكتشافات اللي تدارو فمدينة اوغاريت (اللي هي اليوم راس شمرا فـ سوريا) فـ عام 1929، خصوصا فالمجال الادبي والديني، كان عندهم اتر كبير فالتعرف على الترات الادبي ديال الفينيقيين. من بين اهم هاد الاكتشافات: هاد النصوص كتبوهوم فالقرن الربعطاش قبل الميلاد بالابجدية الاوغاريتية، وكيعبرو على النشاط الادبي الكبير اللي كان فهاد المدينة. زيادة على هاد الشي: لكن، المشكل الكبير هو بلي اغلب الكتابات ديال الفينيقيين كانت كـتـكتب على ورق البردي، وهاد النوع ما كيبقاش مع الوقت، وداكشي علاش ما بقى منو حتى شي حاجة علاين. الاقتصاد. الفلاحة. الفينيقيين ما خلاوش حتى مورد اقتصادي ما ستاغلوهش. خدمو ارضهم باقصى ما يمكن تعطيهم، ودارو صناعات متنوعة باش ما يبقاوش يشريو من برا. ولكن كانو كيركزو بزاف على التجارة حيت كانت هي المورد الرئيسي ديالهم. المعطيات الطبيعية. الارض اللي كانت عند الفينيقيين ما كانتش كتنتج داكشي اللي كافيهم من الغلة، ماشي حيت ما خدموش الفلاحة، ولكن حيت البلاد كانت صغيرة بزاف. فينيقيا كانت عبارة على ساحل طويل، فيه سهول رسوبية وريوس جبلية. الجبال ديالها كانت مغطية بالغابات، وخلات ليهم غير شوية ديال الارض فالسفوح اللي كتطل على البحر باش يحرتوها. المزروعات كانت كتقسم على جوج مناطق: وحدة سهلية اللي كانت فيها الخضرا، الحبوب والنخل، ووحدة جبلية اللي كانو فيها الكروم والزيتون. الفينيقيين ما خلاوش حتى شبر فالارض ما حرتوهش، ودارو جهدهم باش يصاوبو الحواجز ويمنعو التربة من الانجراف مع الشتا والفيضانات. طرق الانتاج. كانو كيحرتو بسكة ديال الخشب مدورة، متيسعة للزراعة، وكيجروها العجولا، الحمير، وحتى بنادم. وكيحيدو السبول بمنجل بسيط مربوط بحجرة. وكيطحنو القمح فالندر (البيدر) تحت "النورج"، وكيغربلوها بيدهم ولا بالمدراة، ومن بعد كيجمعوها باش يخزنوها لوقيتة الشتا. الانتاج. الشراب ديال فينيقيا كان معروف بزاف فبرا. وقرطاجة اللي بناتها مدينة صور كانت كتبيع الخمر ديالها حتى للرومان. الفينيقيين بدلو شجر الزيتون البري بشجر مستورد، وبداو ينتجو باش مايحتاجوش يشريو. وتفننو فزراعة الرمان، حتى نقلوه لقرطاجة. وحتى الكتب اللي تكتبات على الفلاحة كانت مشهورة، وتترجمات للغة اللاتينية. الغابات. الغابات كانت سبب طمع الجيران ففينيقيا. كانت الجبال كلها مغطية بالغابة، وكانو كيشوفوها بحال منجم ما كيخلاش. الفينيقيين بداو يقطعو فيها بزاف، ومصر كانت هي اللولة اللي تاجرت مع مدينة جبيل على ود الخشب. ولكن ملي ولى الخشب قليل، جبيل ولات ضعيفة. ومنين ولات فينيقيا تحت حكم الاشوريين، الكلدانيين، والفرس، هاد السلاطين بداو يبانو ويفتاخرو على بعضياتهم بالقصور ديالهم اللي مصنوعة من خشب الارز ديال لبنان. وكانو كيعطيو لفينيقيا ضرائب فشكل خشب. الصناعة. الصباغة بالارجوان. الصناعة ديال الصباغة الارجوانية كانت حكر على مدينتي صور وصيدون. وكانو كيستعملو وحد النوع ديال الصدف الطبيعي سميتو "الموريكس"، اللي كان كيتكاتر بزاف على الشط ديالهم. كياخدو كميات كبيرة، حتى ولى قليل دابا. منين كيحيدو الغلالات (الصدف) من البحر، كيخرج منو سائل صفر كيصبغو بيه التوب، ومنين كينشف كيتحول اللون ديالو لبنفسجي. وكل ما تعرض للضو، كيزيد يلمع. وكانو الفينيقيين كيتقنو هاد الصباغة، وكانو كيعطيوها الوان غامقة ولا زاهية. فالحقيقة الصباغة ما كانتش حمرا، كانت بنفسجية، ولكن باش اديرو الاشهار صوروها حمرا قرمزية. حتى دابا كاينين تلال ديال الغلالات (الصدف) ديال الموريكس حدا صيدا كتدل على وجود المصانع القديمة ديال الارجوان. وحيت الريحة ديالها كانت خايبة، كانو كيبنيو المصانع برا لمدون. وقدرو يطورو الصناعة ديالهم حتى تغلبو على المنافسة الايجية اللي كانت قوية فالتواخر ديال الالف التاني قبل الميلاد. المصنوعات المعدنيّة. من بين المعادن اللي كانو كيستعملوها الفينيقيين كاين القصدير، النحاس، الحديد، والذهب. فالبدية، كانو كيجيوبو القصدير من اسيا، بالضبط من بلاد عيلام، ومن اسيا الصغرى. ومنين ولى عندهم التقدم فالملاحة، ولاو كيجيوبو حتى من اتروريا (اللي دابا فالطاليان)، ومن سپانيا، وصلو حتى لجنوب نݣليز (اللي معروفة ببلاد الكورنواي). النحاس كانو كيجيبوه من جبال امانوس، اما الحديد فكانو كيستخرجوه من بلادهم. ماكانوش كيتسعملو كميات كبار، حيت الاستعمال ديالهم كان محدود، وكان كافيهم باش يديرو: اما الدهب، فكانو كيستعملوه غير فالحليّ والحوايج ديال الزينة. الجاج والعاج. الفينيقيين مختارعوش طريقة صناعة ديال الجاج، انما خادوها من المصريين، ولكن زادو فيها وطوروها، حتى خلاو الجاج شفاف ودارو منو انواع كتيرة. صاوبو منو: كيسان، قراعي، قراعي د الريحة. صور وصيدون كانو مبدعين فالتلوين ديال الجاج، ودارو منو الوان بحال: البيض، الصفر، اللحمر، الزرق ووصل بيهم الفخر بصناعتهم لدرجة انهم كانو كيوقعو بسمياتهم على المنتجات المصنوعة من الجاج، بحال "جاسون" و"ارتاس". وكانو كيديرو:، خواتم، حلاقي، دبالج، عقود، فيها باحجار ديال الجاج كتشبه بزاف للحجارة الكريمة. وحتى كيسان جاج ديال الفينيقيين كانو الاغريق كيعطيوها جوائز للي رابحين فالمسابقات الرياضية، وهادشي مدكور فالاليادة. اما بالنسبة للعاج، راه ماكانش ففينيقيا، ولكن كانو، كيجيوبوه من الهند على طريق بلاد ما بين الويدان، ولا من افريقيا على طريق مصر صاوبو منو: صنادق صغيرة، تماتيل، وزوقوهم بطريقة زوينة وتنلقاو اعداد كبيرة من هاد المصنوعات ديال العاج فالمقابر والتوابيت (صنادق اللي كيتدارو فيهم الميتين)، حيت كانو كيدفنوها مع الميت. ودابا، بزاف ديال هاد القطع كاينة فالمتحف البريطاني. صناعة الخزف. الفينيقيين كانو معروفين بزاف فصناعة الخزف. دارو منو كميات كبيرة ديال القلات، الزلايف، والتماتيل الصغيرة. وبما انهم كانو كيهتمو بالتجارة كتر من الفن، ماكانوش كيركزو على الجمالية بزاف، ولكن كيصاوبو حوايج رخيصة وساهلة للبيع فالاسواق. مع الوقت، تطورات الصناعة ديالهم حتى ولاو كيصوبو من الخزف توابيت (نواويس). وغالبية القلات والمواعن اللي لقاوها، لقاوها فالمقابر، حيت كانو كيديرو فيها الروايح ولا حوايج كيدفنوها مع الميت. كاين شي قلال لقاوهم فـ "كفر جرّه" (حدا صيدا)، كيبينو بلي الفينيقيين وصلو يديرو الخزف رقيق، متماسك، وكيطنطن فاش كتضربو، وهادشي كيبين شحال تطورات الصناعة ديالهم. صناعة الباطوات. السبب الرئيسي اللي خلا صناعة الباطوات تزدهر عند الفينيقيين هو بلي الخشب كان متوفر بكترة، واللي هو المادة الاولية باش اصنعو الباطوات. وحيت الفينيقيين كانو كيعتمدو على البحر فالتنقلات والتجارة ديالهم، فراه كانو مضطرين يطورو الباطوات ديالهم، حتى ولاو كيديرو فلايك كبار. كانو جوج انواع ديال الفلايك: الباطوات ديالهم ولات مشهورة بزاف، وولات فينيقيا قوة بحرية كانو كيتمناو اكونو بحالها بزاف ديال الامبراطوريات بحال مصر، بلاد ما بين الويدان، وفارس. وحتى روما، خدات النمادج ديال الباطوات ديالها من الباطوات ديال قرطاجة (اللي هي من اصل فينيقي). ميزة الصناعة الفينيقيّة. الى جينا نستثيو صناعة الباطوات، غادي نلقاو بلي اغلب الصناعات ديال الفينيقيين كانت كتهم الكماليات، بحال: الجاج، الصباغة الارجوانية، الخزف، العاج. بعض الصناعات كيما الارجوان، كانو محتاكرينها ورافعين التمن ديالها بزاف. وفاش ماكانوش قدّ الحرفيين ديال الشعوب لخرة فالاتقان، كانو كيديرو نمادج تجارية بسيطة وساهلة للبيع، بحال المصنوعات ديال الخزف. معظم المنتوجات ديالهم كانت: صغيرة الحجم، سهلة تهز، ما كتهرسش دغيا فالباطوات، وهدا هو السبب علاش لقاو الباحتين المنتوجات الفينيقية منتشرة فكل البحر البيض المتوسط، وحتى داخل البلاد اللي كانو كيتاجرو معاها. وكانو كيحرصو يصاوبو هاد الصناعات باش مايضطروش يشريوها من برا، حيثت كانو كيبغيو يربحو، ومايبقاوش تابعين للغير. الفينيقيين ماكانوش غير وسطاء، ولكن ولاو حرايفية، صناع ومبدعين فهاد الحرف الكمالية. واخا الطبيعة ما كانتش مساعداهم بزاف باش يديرو صناعة كبيرة، قدرو مع دلك يخرجو منتوجات صناعية متنوعة. وحتى ملي كانو كيقلدو الصناعات ديال شعوب خرة، كانو كيضيفو عليها اللمسة ديالهم الخاصة، وكانت كتخرج بجودة عالية، كيف كيبان فـ: الصفا ديال الجاج ديالهم، والتلوين ديالو بالالوان الزوينة، واستعملوه بلاصة الاحجار الكريمة. اما صناعة الباطوات، فكانت المجال اللي برعو فيه بزاف، حيت ساعدتهم فيه بزاف ديال العوامل: الخشب، الخبرة فالملاحة، المعرفة الجغرافية والفلكية، والسواحل اللي كتلاءم الصيد والسفر. الملاحة. الملاحة نشطات ففينيقيا بسباب بزاف ديال العوامل، بحال صعوبة التنقل فالبر، وبسباب بلي كاين الخشب بزاف، وزايدون البلاصة فاش كانو كانت زوينة بزاف فالعالم القديم. الفينيقيين زادو طورو الملاحة ديالهم بخدايم خرين عندهم علاقة بهاد الضومين، بحال صناعة الباطوات، وختيار بلايص زوينين للموانئ، وستاغلو المعارف ديالهم فالجغرافيا والفلك، وحتى دارو مستعمرات باش تكون وسيلة ديال التواصل. ظروف الملاحة. الفينيقيين ما كانوش كيعرفو البوصلة، ولكن عرفو كيفاش يلقاو الشمال بفضل النجم القطبي، اللي سماوه الاغريق "النجم الفينيقي". بداو كيتنقلو حدا الشط، وما كانوش كيدخلو للبحر بزاف، وكانو كيتجنبو يسافرو فالليل باش ما يتلفوش. لمدون ديالهم ولاو محطات تجارية، وبين كل وحدة ووحدة كانت مسيرة نهار. استفادو حتى من الجزر اللي كاينة فبحر ايجه، وزارو كل مناطق الارخبيل الاغريقي. وباش يوصلو لمصر فالجنوب، دارو الرحلة على مراحل، وبقاو تابعين الشط حتى وصلو للدلتا. ومن تم كملو الرحلات ديالهم حتى خرجو من البحر البيض المتوسط. الرحلات. التجارة اللي كانو كيربحو منها خلات الطموح ديالهم يكبر، وولاو كيديرو رحلات استكشافية. وحدة من هاد الرحلات داروها بطلب من الفرعون "نخاو"، اللي مول الرحلة، وكانت فحدود 1600 قبل الميلاد، وانطلقت من شواطئ البحر الحمر. دامت 3 سنين ودارت على "ليبيا" (يعني افريقيا)، ورجعو من البحر المتوسط لمصر. منين وصلاتها واحد العاصفة قوية، تفارق واحد الباطو من الباطوات ديالهم على لوخرين، وجابتها التيارات والرياح حتى وصلت الشرق البرازيل. اما الرحلة اتثانية، دارها واحد من قرطاج اسميتو "حنون"، كلفو بيها مجلس الشيوخ، وكان الهدف منها يلقاو اسواق جديدة. "حنون" هدا مشى فالاتجاه المعاكس للرحلة ديال "نخاو". وكاينة رحلة تالتة دارها مواطن اخر من قرطاج، اسميتو "حملكن"، داز من مضيق جبل طارق، وكمل الرحلة ديالو 4 شهور، حتى وصل لجنوب نݣليز. هاد الرحلتين ديال قرطاج كانو ما بين 450 و350 قبل الميلاد. المستعمرات. فتواخر الالف التاني قبل الميلاد، ما بقاتش السيطرة ديال الايجيين على البحر المتوسط. الشي اللي خلى الفينيقيين يتفسو ويرتاحو شويا نفسيا. وتفرقت الباطوات ديالهم ومن تم نتاشرات المستعمرات ديالهم فجميع انحاء المتوسط. وداكشي خلا الاساطير كتنسب تنسب لصور الامر ديال انشاء ݣاع كل المستعمرات الفينيقية. انما الواقع ماشي هكاك. فالحوض الشّرقي. فالحوض الشرقي من المتوسط، الفينيقيون دورو على قبرص سلسلة ديال المخازن. وتصداو للمنافسة الاغريقيّ اللي تزادت فالقرنين الرابع والتالت ق. م والطمع فقبرص راجع للغنى ديالها بالنحاس والحجارة الكريمة، زيد عليها كترة الحبوب والخمور والزيتون، بالاضافة الى بلاصتها اللي جاية فالوسط بين عالمين. اما فاسيا الصغرى فاهتمو فيها بمناطق كيليكيه و«طرطوس» بصفة خاصة. ومن تما وصلو حتى ل «رودس» اللي مقابلة الشط. تم تزاد الخطر اللي داير بهم بهم، حيت تقربو من مناطق النفود الاغريقيّة. وواخا هكاك ستاقرو ف «كريت» وجزر «السيكلاد». ولكن الفينيقيين ما قدروش يتجاوزو مضيق "الدردنيل" فبني المستعمرات، حيت كانو خايفين يبعدو بزاف على بلادهم الاصلية، وخا القوافل ديالهم وصلو حتى لسواحل البحر الكحل و"ارمينيا". وفالجنوب، ما كانش ساهل عليهم يديرو مستعمرات فالمناطق اللي كانت تحت النفود ديال المصريين، وداكشي علاش بقاو غير تيديرو مخازن فـ "ممفيس"، وفهاد البلاصة كانو متمتعين بحرية التجارة. وانطلاقا من القرن الطناش قبل الميلاد، دارو حي خاص بالناس ديال صور (الصوريين)، وبناو فيه معبد للالهة عشتروت. فالحوض الغربي. منين ولات المنافسة قوية من عند الاغريق، الصوريين فضلو يخليو المجال لصيدون، وحولو النشاط التجاري ديالهم للحوض الغربي ديال البحر المتوسط. ستاقرو فـ«صقلية»، و«يوتيقا» (اللي هي المدينة القديمة فتونس حاليا)، و«مالطا»، وكانو كيديرو حسابهم مزيان منين يبݣيو يختارو البلايص، خصوصا من ناحية التجارة والموانئ الطبيعية. من تم، تحركو نحو جنوب «سردينيا» والجزر اللي حداها، بحال «الباليار». ومن بعد مشاو لـ«ترشيش» (اللي هي فسپانيا)، ودارو من وحدة من المحطات التجارية ديالهم مستعمرة. ولكن منين ولات المسافة بعيدة على ارض كنعان، ما بقاتش «صور» هي المركز الرئيسي ديالهم، انما ولات «قرطاجة» هي اكبر واهم مستعمرة فينيقية. قرطاجة. ما كانتش قرطاجة هي اول مستعمرة داروها الفينيقيين فشمال افريقيا، حيت كانت قبلها «يوتيقا» (اللي تاسسات فـ1000 قبل الميلاد) على واد مجردة، و«زارتيس» (اللي هي اليوم بيزرتا). تسمات قرطاجة بـ"المدينة الجديدة" باش يفرقوها على جارتها "المدينة القديمة" اللي هي يوتيقا. تاسسات اللي تاسسات علاين فـ814 قبل الميلاد، وكان الهدف منها تكون بحال القنطر اللي كتربط بين «صور» وباقي المستعمرات الفينيقية. الصوريين ختارو ليها بلاصة استراتيجية، وسط البحر المتوسط، كتربط بين الحوض الشرقي والغربي. كتربط برا بالقارة الافريقية، وبحرا بجميع المحطات والمخازن والمستعمرات ديالهم فالجهة الغربية. ما كانوش سكان «صور» كيتصورو فشي نهار بلي هاد المستعمرة اللي بناوها غادي تولي كتنافسهم. وان وقيمتها غادي تزاد منين جاو الاشوريين وسيطرو على فينيقيا، ومنين هدم «نبوخذ نصر» الكلداني مدينة «صور» اللي فالبر، ما بقات حتى مدينة كتفوق على «قرطاجة»، ولات هي اللي كتمتل وتكمل سياسة «صور» و«صيدون»، وبدات كتوسع النفود ديالها فالحوض الغربي ديال البحر المتوسط، حتى وقعات مواجهة بينها وبين الاغريق فـ550 قبل الميلاد. قدرات «قرطاجة» فهاد الوقت تكسب الرومان وتديرهم فصفها، ولكن منين الرومان دارو بها الخيانة، وولاو اعداء، تقضى على «قرطاجة» فـجوج حروب تعرفو بـ"الحروب البونيقية". الطرق التجارية البرية. الفينيقيين ما قدروش يتجاهلو التجارة مع بلاد "امورو"، وبلاد ما بين الويدان، والبلدان والشعوب اللي وراهم. الطرق ديال القوافل تفرعات فكل الاتجاهات، حتى وصلات لبلدان كتربطها بفينيقيا علاقات بحرية بحال مصر واسيا الصغرى. واهم الطرق البرية ديالهم كانو هي الطرقان الساحلية والطرقان الداخلية. الطرق الساحلية. كاين طريق كيمشي للجنوب، كيدوز من جميع لمدون الفينيقية وساحل البحر المتوسط. وهاد الطريق كيتفرع لجوج: الطرق الداخلية. كاينين جوج طرقان رئيسيين: كل من الجزيرة العربية وبلاد ما بين الويدان كانو كيربطو فينيقيا بالهند. وفهاد الطرق، الفينيقيين كانو دايرين علاقات مزيانة مع الناس ديال البلدان اللي كيدوزو منها. كانو كيتفاهمو مع القبايل، وكياخدو منهم ناس يخدمو معاهم كسماسرية ولا كمرشدين فالطريق. وهادشي كيعاونهم باش يديرو محطات تجارية ولا حومات خاصة بهم. وكيكونو القوافل ديالهم محمية من الشفارة فالطرقان البعيدة والمعزولة. السلع. التجار الفينيقيين كانت الرحلات ديالهم كتاخد منهم شي مرات سنوات، حيت كانو كيتنقلو بزاف، وكيمشيو يعرضو المصنوعات ديالهم وديال شعوب خرا. بلاد بحال فينيقيا ما كانتش كتنتج بزاف، غير شوية ديال الخشب، والزيوت، والخمر، وداكشي علاش كانو كيعتمدو بزاف على السلع اللي كيشريوها من بلدان خرة باش يعاودو يبيعوها. بحال: الصوف، الجلود، واللحم من سوريا والعسل والحبوب من فلسطين والعطرية من الشرق البعيد والنحاس من قبرص، اليونان، والقوقاز والدهب من سپانيا والاحجار الكريمة من مصر وسينا والروايح من بلاد ما بين الويدان والابنوس والعاج من السودان والكتان والقطن من مصر والخيول من ارمينيا… اللغة. اغلب الباحتين فالمجال ديال اللغات والاتار كيتفقو بلي الفينيقيين هما اللي ختارعو الابجدية الاصلية، اللي تولدات منها بزاف ديال الابجديات فالعالم، بحال: اليونانية، اللاتينية، العربية، والعبرية. لقاو اقدم لوح طيني مكتوب فيه هاد الابجدية فـ"اوغاريت"، اللي قريبة من مدينة اللاذدقية فسوريا. المؤرخ اليوناني "هيرودوت" نسب هاد الاختراع لواحد الفينيقي سميتو "قدموس". ومنين مشى قدموس لمدينة "تيفا" (فاوروپا)، نشرهاد الابجدية بين الشعوب اللي تما. وكاينة حتى نقوش فتيفا كيبان فيهم قدموس كيعلم ولادو الحروف الابجدية. من اقدم الكتابات اللي تكتبات بهاد الابجدية الفينيقية، كنلقاو نقوش على قبر ديال الملك "احيرام" ديال مدينة "جبيل" (اولا "بيبلوس") اللي فشمال لبنان. وتلقاو حتى نصوص فينيقية فبلدان خرين، بحال: قبرص، مصر، سپانيا، الطاليان، وخاصة تونس، وحتى فاغلب الدول اللي دايرة بالبحر البيض المتوسط. وكانت اللغة الفينيقية كتكتب من الليمن لليسر، بحال العربية. وكاين حتى واحد الباحت سميتو "ستيف بارثالوميو" قال بلي لقى اتار فينيقية جاية من قرطاجة فوسط ولاية "يوتا" فـمريكان. شوف معاك. قرطاج ليونان لقديمة حضارة تونس